ด่วน! เจ้าหน้าที่รวบผู้ต้องสงสัยวางบึ้มราชประสงค์คาห้องพักย่านหนองจอก
โฆษก คสช. เผยว่า เจ้าหน้าทีสามารถจับกุมตัวผู้ต้องสงสัยก่อเหตุลอบระเบิดบริเวณราชประสงค์และท่าเรือสาทรได้ที่ย่านหนองจอก โดยได้รับรายงานอย่างไม่เป็นทางการ
29 ส.ค. 2558

พ.อ.วินธัย สุวารี โฆษกคณะรักษาความสงบแห่งชาติ (คสช.) เปิดเผยว่า ขณะนี้เจ้าหน้าทีสามารถจับกุมตัวผู้ต้องสงสัยก่อเหตุลอบระเบิดบริเวณราชประสงค์และท่าเรือสาทรได้ที่ย่านหนองจอก โดยได้รับรายงานอย่างไม่เป็นทางการเท่านั้นจึงยังไม่ทรายละเอียด ซึ่งคงต้องรอการชี้แจ้งจากเจ้าหน้าที่ตำรวจ
ทั้งนี้มีรายงานว่า กำลังเจ้าหน้าที่ตำรวจและทหารเข้าตรวจสอบห้องพักในเขตหนองจอก โดยควบคุมตัวชายชาวต่างชาติไว้สอบสวน และจากการตรวจค้นพบถือหนังสือเดินทางตุรกี รวมถึงอุปกรณ์และอุปกรณ์ที่ใช้สำหรับประกอบระเบิดเป็นจำนวนมาก โดยเฉพาะลูกปรายขนาดเส้นผ่าศูนย์กลาง 0.5 เซ็นติเมตร ซึ่งมีลักษณะเดียวกันกับที่พบในที่เกิดเหตุบริเวณแยกราชประสงค์และท่าเรือสาทร
สำหรับความคืบหน้าจะรายงานให้ทราบต่อไป
 
ที่มา: สำนักข่าวอินโฟเควสท์
 

 ภาพประกอบข่าว: www.kapook.com